अपने बगीचे के वातावरण को सुधारें मच्छरों को दूर भगाएं
मच्छर रुके हुए पानी का इस्तेमाल अपने अंडे देने के लिए प्रजनन साईट के रूप में करते हैं | शुरुआत में चिकनी और चमकदार सतह को देखकर आपको लग सकता है कि आपका आँगन संभावित ब्रीडिंग साईट नहीं है लेकिन मच्छरों के लार्वा और प्यूपा को पनपने के लिए रुके हुए पानी की बहुत कम और अनिश्चित मात्रा की ही जरूरत होती है, जैसे बोतल का ढक्कन | अपने बगीचे के चारों ओर देखें कि कहीं रुका हुआ पानी तो नहीं है और अगर हो तो उसे ड्रेन करें या ऐसी चीज़ों को पलट कर रखें या फिर ऐसी जगह में पानी भरा हो जहाँ सडन पैदा करने वाली नालियाँ बन गयी हों तो उन्हें  खाली करें | इस तरह की चीज़ों में शामिल हैं; पालतू जानवरों के लिए रखा पानी, पौधों के नीचे रखे गए सौसर, बाहर लगे नल के नज़दीक बने पोखर, पुराने टायर, बाल्टी, पानी की कैन्स, ठेले, पेड़ों में बने गड्ढे और आपके घर के आँगन में बने गड्ढे | पेड़ों में बने गड्ढे और आपके घर के आँगन में बने गड्ढे को भरने के लिए किसी प्रोफेशनल को हायर करें।  अपने घर के पास बने हुए गटर के साथ ही नजदीकी गली के गटर भी साफ़ रखें | ऐसी सभी निचली जगह जहाँ पानी जमा हो सकता है, मच्छरों के लिए प्रजनन की जगह बन सकती हैं |  अगर आपके घर में पूल है तो उसके इस्तेमाल के समय उसे क्लोरीनेटेड रखें और ऑफ सीजन में उसका पानी ड्रेन करके ढंककर रखें |  ध्नाकने वाली चीज़ों और उपकरणों को कसकर बांधें जिससे ऐसे कोई फोल्ड या गड्ढे न बनें जिनमे पानी जमा हो पाए और मच्छर पनप पायें |  अगर आपके पौधों में नीचे कोई सौसर या तली रखी है तो उसे रेट से भरकर रखें | ऐसा करने से पौधे उस पानी को अवशोषित भी कर सकते हैं लेकिन मच्छर ठहरे हुए पानी का इस्तेमाल अंडे देने के लिए नहीं कर पायेंगे | यह ट्रीटमेंट एक छोटा, ठोस और नैचुरली पैदा होने वाले बैक्टीरियल लार्वनाशक के रूप में काम करता है जिसे ऐसी जगह के रुके पानी में मिलाया जा सकता है जहाँ से पानी को ड्रेन किया जाना नामुमकिन हो जैसे तालाब के रुके हुए पानी में नालियों और बारिश की बैरल में | BTI ट्रीटमेंट कई रूप में प्रयोग किया जा सकता है जैसे: BTI डंक (dunk) को खुले पानी में मिला दिया जाता है जिससे वो पानी की सतह पर तैरने लगता है | इसके अलावा BTI को थोडा सा गटर या जहाँ भी पानी भरा रहता हो, छिड़का जा सकता है | BTI जलीय पौधों, जीव-जंतुओं (जैसे मछली), और मानवों के लिए पूरी तरह से सुरक्षित होता है और केवल मच्छरों के लार्वा को नष्ट करता है | जब मच्छर उड़ नहीं रहे होते तब वे ठन्डे, अँधेरे, नमीयुक्त कवर्ड एरिया में बैठ जाते हैं | बगीचे की घास काटें, पेड़ और झाड़ियों की काट-छांट करते रहें और लम्बी घास को हटायें | ऐसा करने से पौधों को ज्यादा से ज्यादा सूर्य की रोशनी मिल पायेगी जिससे गीले हिस्से सूख जाएँगें और वहां मच्छर पनप नही पायेंगे | पत्तियों, ब्रश और सड़ी हुई टहनियों के ढेर को साफ़ करें क्योंकि ये काले, नमीयुक्त ढेर मच्छरों के लगातार प्रजनन के लिए एक उपर्युक्त जगह बन सकते हैं | अपने बगीचे में कुछ मच्छर भगाने वाले प्लांट्स लगायें | इसके लिए लेमन बाम, लेमनग्रास, लैंटाना, लैवेंडर, अगेराटम और अन्य मिंट-फैमिली के प्लांट्स अच्छे होते हैं | इन प्लांट्स से तेज सुगंध मिलती है जिससे मच्छर भाग जाते हैं | सिट्रोनेला, कैन्टिप, बेसिल, लैवेंडर, रोजमेरी, मेरीगोल्ड और जेरेनियम जैसे प्लांट्स कुछ अन्य ऑप्शन्स हैं जो बगीचे में मच्छरों को आने से रोक सकते हैं | इनमे से अधिकांश प्लांट्स से न केवल मच्छर दूर रहते हैं बल्कि आकर्षक कलियाँ या घर के बाहर रखी टेबल को खूबसूरत गुलदस्ता भी मिल जाता है | मिट्टी में नमी बनाये रखने, अतिरिक्त नमी को सोखने, सब्जियों की गुणवत्ता बढाने और मच्छरों को भगाने के लिए अपने गार्डन एरिया और सब्जियां उगाने वाली जगहों पर देवदार की घास का इस्तेमाल करें | चूँकि मच्छरों को भगाने वाले रिपेलेंट्स में मुख्य पदार्थ देवदार का तेल (cedar oil) होता है इसलिए मच्छर इसकी घास के आस-पास भटकेंगे भी नहीं | आप कीड़ों और मच्छरों पर विशेषरूप से काम करने वाले पायरीथ्रोइड और पायरीथ्रिन जैसे स्प्रे का इस्तेमाल बगीचे में कर सकते हैं | इसे झाड़ियों के अंदर की साइड स्प्रे कर सकते हैं या फिर बगीचे की परिधि में चारों और स्प्रे कर सकते हैं और बगीचे में एक बैरियर बना सकते हैं | पायरीथ्रिन एक बोटैनिकल इंसेक्टिसाइड है जो सूखे हुए गुलदाउदी (chrysanthemums) से बनाया जाता है | पायरीथ्रोइड एक सिंथेटिक वर्शन है और कुछ केसेस में इसे पायरीथ्रिन की तुलना में काफी इफेक्टिव देखा गया है | बाज़ार में कुछ रिपेलेंट ग्रेन्युल भी आते हैं जिन्हें एक फ़र्टिलाइज़र स्प्रेडर की मदद से बगीचे या आँगन में फैलाया जा सकता है | ये ग्रेन्युल आमतौर पर मच्छरों को भगाने वाले रिपेलेंट ऑयल्स से इन्फ्युज़ किये जाते हैं | सामान्यतः ये ग्रेन्युल पालतू जानवरों और बच्चों के लिए सुरक्षित होते हैं |  ये रिपेलेंट्स किसी भी होम डिपार्टमेंट स्टोर्स से या ऑनलाइन ख़रीदे जा सकते हैं | आपके पहले ही इनके पैकेजिंग मटेरियल को चेक करके देख लेना चाहिए कि इनका असर कितने समय तक रहेगा क्योंकि कुछ ट्रीटमेंट पूरी गर्मियों के मौसम तक चलने का दावा करते हैं जबकि, अन्य दूसरे किसी ट्रीटमेंट की जरूरत पड़ने से पहले कुछ हफ़्तों तक ही चलते हैं |  बगीचे में आप खुद बाज़ार से ख़रीदे गये रिपेलेंट को स्प्रे कर सकते हैं या फिर बगीचे के बड़े हिस्सों पर इस्तेमाल के लिए किसी एक प्रोफेशनल को किराये पर बुला सकते हैं | प्रोफेशनल मुश्किल जगहों पर भी आसानी से स्प्रे कर सकते हैं और उनके पास अलग-अलग फार्मूला होते हैं जो विभिन्न किस्मों के बगीचे पर बेहतर तरीके से काम कर सकते हैं |  पायरेथ्रोइड तितलियों, मधुमक्खियों और अन्य लाभकारी कीड़ों के लिए खतरनाक साबित हो सकती है | इन कीड़ों को नुकसान से बचाने के लिए पायरीथ्रोइड स्प्रे ट्रीटमेंट को शाम के समय और साफ़, बिना बरसात वाले और बिना-आंधी वाले दिनों में प्रयोग करना चाहिए | मच्छर और अन्य कीड़े जगमगाती रोशनी के प्रति आकर्षित होते हैं |  मच्छरों को भगाने और बगीचे से दूर रखने के लिए घर के बाहर की लाइट्स को फ्लूरोसेंट, LED, येलो “बग लाइट”, या सोडियम लैम्प्स से बदलें | दरवाज़े और प्रवेश द्वार के पास के बल्ब बदलने से घर से मच्छरों को दूर रखने में काफी मदद मिल सकती है | हालाँकि चमगादड़ों के लिए मच्छर ऐसे ही हैं जैसे ऊंट के मुंह में जीरा लेकिन चमगादड़ एक ही घंटे में काफी मच्छर खा सकते हैं | बगीचे से मच्छरों को ख़त्म करने के लिए, चमगादड़ों के लिए एक घर खरीदें या खुद बनायें जो लगभग 15 फीट का हो | मच्छर भगाने वाले अन्य रिपेलेंट्स को मिलाकर भी इस्तेमाल करें | बगीचे में चमगादड़ों के लिए एक घर बनाने से भी बगीचे में हमारा खून चूसने वाले मच्छरों की संख्या काफी हद तक कम की जा सकती है | चूँकि मच्छर वज़न में बहुत हलके होते हैं इसलिए प्रति घंटे 2 मील की रफ़्तार से चलने वाली हवा से उनके उड़ने का पैटर्न ख़त्म किया जा सकता है |अगर आप घर के बाहर रिलैक्स करने की योजना बना रहे हैं तो मच्छरों को भगाने के लिए उस जगह पर (संभवतः पीछे की ओर से) कुछ पंखे लगायें |
रुके हुए पानी वाले एरियाज से पानी को ड्रेन करें: खुले स्थानों पर भरे हुए पानी में BTI (बेसिलस थुरिंजिनेसिस इजराइलेंसिस) ट्रीटमेंट करायें: सब्जियों की काट-छाँट करते रहें: अपने आँगन में कुछ रिपेलेंट्स प्लांट्स लगायें: थोड़ी सी देवदार की घास बिछाएं: बगीचे में रिपेलेंट का इस्तेमाल करें: घर के बाहर के लाइट बल्ब बदल दें: चमगादड़ों के लिए एक घर बनायें: अपने बगीचे में पंखे लगायें:
https://www.wikihow.com/Get-Rid-of-Mosquitoes-in-Your-Yard https://www.wikihow.com/Get-Rid-of-Mosquitoes-in-Your-Yard
Modifying Your Yard Environment Keeping Mosquitoes Away